


الہٰیاتی بنیادیں – ماڈیول  1  – ایمان کے ارکان
تبادلہِ خیال کے لیے سوالات
1. 	اس سبق میں آپ نے سب سے اہم چیز کیا سیکھی یا اس سبق میں کون سی چیز ایسی تھی جو آپ کی سمجھ میں نہیں آئی ؟
2. 	کلیسیا نے عقیدہ (Creed) بنانے اور استعمال کرنے کو کیوں ضروری سمجھا؟
3. 	تثلیث کو "شخصیات" اور "ماہیت" کے لحاظ سے بیان کریں، اور رسولوں کے عقیدےکے مطابق ہر شخصیت کے کام کی وضاحت کریں۔
4. 	اگر کوئی کہے کہ ہمارے لئے صرف بائبل   ضروری ہے اور رسولوں کا عقیدہ غیر ضروری ہے، تو آپ اسے کیا جواب دیں گے؟
5. 	ہم رسولوں کے عقیدہ کو کس طرح درست طریقے سے استعمال کر سکتے ہیں تاکہ "Sola Scriptura" (صرف کلام) کے عقیدے  کی اہمیت کو نقصان نہ پہنچے؟
6. 	آج کے دور میں جب مسیحیوں کے درمیان اتنا اختلاف ہے، تو ہم کلیسیا کو "کیتھولک" یا "آفاقی" کیسے کہہ سکتے ہیں؟
7. 	رسولوں کے عقیدہ کی تعلیمات آپ کی کلیسیا میں کس طرح اتحاد پیدا کر سکتی ہیں؟
8. 	رسولوں کا عقیدہ آپ کو مختلف پس منظر یا عقائد رکھنے والے مسیحیوں سے کس طرح مربوط ہونے میں مدد دے سکتا ہے؟
9. 	رسولوں کا عقیدہ ہمیں کس طرح ان تعلیمات کو پہچاننے میں مدد دے سکتا ہے جو درحقیقت مسیحی  تعلیمات نہیں ہیں؟
10. 	گناہوں کی معافی کی یقین دہانی ہماری زندگیوں پر کس طرح اثر انداز ہونی چاہیے؟
11. 	ابدی زندگی کی امید ہمیں زندگی کی تکالیف اور آزمائشوں، حتیٰ کہ موت کا سامنا کرنے میں کس طرح مدد دیتی ہے؟
12. 	عقیدہ کے کون سے حصے آپ کے لیے سب سے زیادہ مشکل یا پیچیدہ ہیں؟

نظر ثانی اور جائزہ : ایمان کے ارکان– اہمیت:
رسولوں کے عقیدہ کی تعلیمات کلام میں نہایت واضح طور پر بیان کی گئی ہیں اور کلام کا مرکزی حصہ ہیں۔ اس لیے مسیحیوں کو کسی بھی ایسے نظریے کو قبول نہیں کرنا چاہیے جو ان تعلیمات سے متصادم ہو۔ رسولوں کا عقیدہ ایک ایسے معیار کے طور پر کام کرتا ہے جس کے ذریعے ہم لوگوں کی سکھائی ہوئی تعلیمات کا جائزہ لے سکتے ہیں۔

کیس سٹڈی:
ارنیسٹو ایک نیا مسیحی تھا۔ وہ ایک ایسی کلیسیا کے لوگوں سے ملا جو یہ تعلیم دیتے تھے کہ خدا کی فرمانبرداری ہمیشہ صحت اور دولت  کے حصول کا سبب بنتی    ہے۔ ان لوگوں نے اسے بتایا کہ اگر کوئی بیمار، غریب یا کسی اور طرح سے تکلیف میں ہے، تو وہ حقیقی طور پر مسیح کا پیروکار نہیں ہے۔ جتنا زیادہ آپ فرمانبرداری کریں (جس میں کلیسیا کو دہ یکی دینا بھی شامل ہے) ،آپ اتنے ہی صحت مند اور مالدار ہوں گے۔ ارنیسٹو چونکہ نیا مسیحی تھا، اس لیے اسے معلوم نہیں تھا کہ یہ تعلیم بائبلی ہے یا نہیں۔

غور و خوض کرنے کے لیے سوالات 
1. 	کیا آپ ایسے لوگوں سے ملے ہیں جو "صحت اور دولت" کی خوشخبری پر یقین رکھتے ہیں؟ اپنا تجربہ بیان کریں۔
2. 	کیا آپ نے کبھی یہ یقین رکھا کہ اچھا مسیحی ہونا آپ کو صحت اور دولت دے گا؟ اگر ہاں، تو وضاحت کریں۔
3. 	خدا کے اپنے لوگوں کو مادی برکتیں دینے اور "صحت و دولت" کی تحریک میں کیا فرق ہے؟
4. 	رسولوں کے عقیدہ کی بنیاد پر آپ ارنیسٹو کو کیا مشورہ دیں گے؟
5. 	آپ نے مسیحیوں میں اور کون سے ایسے عقائد دیکھے ہیں جو رسولوں کے عقیدہ کی تعلیمات کے خلاف جاتے ہیں؟

عملی مشق
• اگر آپ کسی ایسے شخص کو جانتے ہیں جو رسولوں کے عقیدہ کے خلاف کسی بات پر یقین رکھتا ہے، تو اس کے لیے دعا کریں کہ آپ کو اس سے بات کرنے کا موقع ملے۔ موقع کی تلاش میں رہیں، اور مِلے تو اسے ضائع نہ کریں۔
• جب آپ رسولوں کا عقیدہ زبانی  یاد کرتے ہیں، تو اس کی تعلیمات کو دل سے قبول کریں اور جانیں کہ یہ تعلیمات بائبل میں کہاں پائی جاتی ہیں ،تاکہ آپ جھوٹی تعلیمات کے خلاف مسیحیت کا دفاع کر سکیں۔
